
                                                                      Publicat în data de : 08.09.2026
						    Anexa – 9

ANUNŢ CONCURS 
În conformitate cu prevederile  art.17 și art 66 din H.G. nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, coroborat cu prevederile Ghidului orientativ de recrutare și angajare a membrilor echipei comunitare integrate de către UAT urile selectate în cadrul proiectului „Furnizarea de servicii integrate în comunitățile rurale- facilitarea accesului persoanelor vulnerabile la servicii de bază eficiente și de calitate, cod SMIS 339395”, finanțat din Fondul Social European Plus, prin Programul Incluziune si Demnitate Socială 2021-2027;
Primăria comunei Borș, cu sediul în comuna Borș nr.200, jud. Bihor, organizează concurs de recrutare pentru ocuparea pe perioadă determinată (pe perioada de implementare a proiectului) a unei funcții contractuale vacante de execuție în afara organigramei,  de Consilier Școlar, nivelul studiilor S, grad didactic definitiv,  tranșa de vechime în specialitate 1-5 ani, COR (235903),  Compartiment asistență socială - serv. Furnizare servicii integrate,  membru în cadrul Echipei Comunitare Integrate (ECI), în cadrul proiectului „Furnizarea de servicii integrate în comunitățile rurale- facilitarea accesului persoanelor vulnerabile la servicii de bază eficiente și de calitate, cod SMIS 339395”, finanțat din Fondul Social European Plus, prin Programul Incluziune si Demnitate Socială 2021-2027.
 Nivelul postului: execuție 
Durata timpului de lucru: 4 ore pe zi - 20 de ore pe săptămână
Concursul se organizează la sediul Primăriei Comunei Borș, județul Bihor  în ziua de 01.10.2026, ora 10:00- proba scrisă, iar interviul în data de 06.10.2026, ora 10:00. 
 Dosarele de înscriere la concurs se depun până la data de 22.09.2026, ora 15.00, inclusiv, la secretariatul primăriei comunei Borș, judetul Bihor. 
Relatii la tel. 0359 316.155, persoana de contact: Garai Viorica, email:primariabors@gmail.com 
Bibliografia, atribuţiile prevăzute în fişa postului şi documentele pentru întocmirea dosarului de concurs se afişează la sediul primăriei comunei Borș, județul Bihor şi pe pagina de internet a autorităţii publice la adresa https://primariabors.ro/ 

Concursul de recrutare, post în afara organigramei comunei Borș,  constă în 3 etape succesive, după cum urmează: 
1. Selectie dosare; 
2. Proba scrisă; 
3. Interviul. 







CONDIȚII GENERALE PENTRU OCUPAREA POSTULUI

 Pentru participarea la concurs candidații trebuie să îndeplinească condițiile generale prevăzute la art.15 din HG nr.1336/2022, cele prevăzute de Legea nr.53/2003-Codul muncii, republicată cu modificările și completările ulterioare și cerințele specifice prevăzute de art. 542 alin.1 și 2 din OUG 57/2019 privind Codul 
Administrativ, cu modificările și completările ulterioare, respectiv: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
b) cunoaşte limba română, scris şi vorbit;  
 c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
 e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
 f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
 
CONDIŢII SPECIFICE PENTRU OCUPAREA POSTULUI
Experiență specifică în activitatea cu copii/tineri ≥ 1 an
Constituie avantaj activitatea în cadrul proiectului pilot „Crearea și implementarea serviciilor comunitare integrate pentru combaterea sărăciei și a excluziunii sociale” cod MySMIS122607;
Costituie avantaj domiciliul în UAT-ul pentru care se aplică;
Studii de specialitate: studii superioare absolvite cu diplomă de licență cu specializarea în psihologie, pedagogie, psihopedagogie specială, sociologie, asistență socială, precum și alte specializări, conform centralizatorului aprobat prin ordin al ministrului educației și cercetării pentru ocuparea posturilor/catedrelor de profesor consilier școlar, în vigoare în anul școlar al angajării;  
Disponibilitate pentru deplasări;
  Cunoştinţe de operare pe calculator (necesitate şi nivel): Office, Excel,Word, Power Point - utilizator independent 
 Abilităţi, calităţi şi aptitudini necesare:



 - competențe de comunicare scrisă şi verbală, de relaționare;
 - moralitate, corectitudine, deschidere și flexibilitate în relațiile interumane;
 - perseverenţă, consecvenţă, abilităţi pentru munca în condiții de stres, în situaţii de urgenţă sau neprevăzute; 
- analiza problemelor specifice mediului şcolar; 
- atenție la detalii; 
- atitudine pozitivă, motivatoare; 
- competențe de integrare TIC în educație.

 ATRIBUŢIILE POSTULUI: 
a) consiliază cu prioritate elevii aflați în risc de abandon școlar și de excluziune socială, în scopul asigurării accesului, participării și creșterii calității rezultatelor școlare ale acestora;
 b) realizează evaluarea, depistarea, intervenția timpurie, asistența psihopedagogică și monitorizarea corespunzătoare a tuturor copiilor identificați cu abilități adaptative cognitive și/sau socioemoționale scăzute în raport cu vârsta și nivelul lor de școlarizare, împreună cu alte instituții/persoane abilitate, în cadrul echipelor comunitare integrate;
 c) consiliază părinții și sprijină cadrele didactice din unitățile de învățământ de masă în vederea facilitării procesului de incluziune școlară a copiilor/elevilor/tinerilor din categorii defavorizate, inclusiv a celor cu cerințe educaționale speciale; 
d) colaborează cu asistentul social și asistentul medical comunitar/mediatorul sanitar/mediatorul școlar în cadrul echipelor comunitare integrate pentru combaterea sărăciei și excluziunii sociale; 
e) asigură servicii de educație parentală; 
f) asigură servicii de intervenție în situații de violență școlară, de mediere a conflictelor școlare și de consiliere a preșcolarilor/ elevilor implicați în situații de violență școlară; 
g) desfășoară servicii de informare, consiliere și sprijin pentru personalul unităților de învățământ și pentru elevi în scopul prevenirii traficului și consumului de droguri, a delincvenței și predelincvenței juvenile și a altor comportamente de risc, precum și a oricărei forme de violență în spațiul școlar, inclusiv bullying, cyberbullying, hărțuire; 
h) asigură servicii de facilitare a integrării sociale și culturale a preșcolarilor/elevilor în colectivul clasei/grupei și al unității de învățământ. 
i) alte tipuri de intervenţii care sunt în relaţie cu aria consilierii şcolare care ţin de consilierul şcolar pentru eliminarea cauzelor care generează şi menţin starea de sărăcie şi excluziune socială. 
 Alte atribuții (specifice în cadrul proiectului): 
a) derularea de activități de identificare a persoanelor vulnerabile, prin diverse mecanisme –screening, sesizări, referire; 
b) elaborarea de rapoarte lunare de activitate, după modelul furnizat de UJSS, privind implementarea activității de consiliere școlară în cadrul ECI;
c) participarea la schimburi de experiență și întâlniri locale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor etc; 
d) identificarea de inițiative complementare derulate la nivel comunitar în sfera de activitate, precum și facilitarea cooperării cu alți actori de pe plan local; 
e) participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI și raportarea lor 



lunară în cadrul rapoartelor lunare de activitate; asigurarea managementului de caz și furnizării de servicii sociale cu precădere a celor din pachetul minim de servicii generat de aplicația SCI și în maniera integrată cu
ceilalți prestatori de servicii); crearea, activarea și mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI;
 f) participarea la evenimentele de informare și comunicare organizate în cadrul proiectului; facilitarea diseminării informațiilor cu privire la proiect și a instrumentelor elaborate în cadrul proiectului la nivelul DGASPC / AJPIS/CJRAE/DSP , și a rezultatelor aplicării acestora;
 g) asigurarea aplicării la nivel județean a mecanismului operațional de colaborare interinstituțională și de coordonare a serviciilor comunitare integrate (având în vedere prevederile Ordinului nr. 2.555/202 /25.017 /2.485 /4.490 /2024 privind modificarea Ordinului ministrului muncii și justiției sociale, al ministrului sănătății și al ministrului educației naționale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei); 
h) comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local.

 Procentele de timp alocate fiecărei categorii de activități:
· cel puțin 70% din norma de lucru a consilierului școlar va fi alocată activităților centrate pe beneficiar (identificare, evaluare nevoi, informare, referire, monitorizare, consiliere, sprijin si acompaniere);  
· cel puțin 15% din norma de lucru a consilierului școlar se va aloca pentru activități centrate pe dezvoltarea capacității unității/autorităților locale / SPAS, prin participarea la activități de formare și dezvoltare profesională, consolidare structuri comunitare consultative, cooperare locală intersectorială etc.  

Obiective de performanță individuală:
  Realizarea unei activități cu impact pozitiv asupra persoanelor beneficiare și comunității; 
 Îndeplinirea cu succes în cadrul ECI a atribuțiilor descrise anterior;
  Respectarea principiilor de etică și standardelor de calitate în atribuțiile sale, inclusiv cele referitoare la managementul de caz în SCIP pentru combaterea sărăciei și excluziunii sociale; 
 Dezvoltarea și menținerea performanțelor profesionale;
 Absolvirea cu succes a programelor de instruire/formare profesională desfășurate în cadrul proiectului;  Menținerea entuziasmului de a profesa prin respectarea constantă a standardelor de calitate și prin supervizarea profesională. 
 Criterii de evaluare a realizării obiectivelor de performanță:
 Capacitate de implementare, în realizarea atribuțiilor, a principiilor și standardelor de calitate, a legislației în vigoare, a instrumentelor și procedurilor elaborate în cadrul proiectului și a modelelor de intervenție validate științific;  
Determinare și spirit de inițiativă în îndeplinirea atribuțiilor menționate anterior;
 Atenție și perseverență în îndeplinirea atribuțiilor și atingerea rezultatelor previzionate;
 Capacitate de a învăța din experiență și a identifica soluții creative;
Empatie, inteligență emoțională;
 Capacitate de a face față unor situații solicitante și conflictuale;
 Integritate profesională.



  Indicatori de performanță:
  Numărul de persoane care au beneficiat de serviciile oferite de echipele integrate, atât la nivel sectorial (social, educational, medical) cât și la nivel integrat, având ca punct de referință evaluarea efectuată la începutul intervenției; 
 Numărul beneficiarilor care și-au atins obiectivele stabilite în planul de intervenție;
Numărul persoanelor a căror situație s-a îmbunătățit la 6 luni de la primirea sprijinului prin intermediul SAC, având ca punct de referință evaluarea efectuată la începutul intervenției; 
 Numărul de planuri de intervenție elaborate;
 Numărul de persoane care beneficiază de servicii educaționale și de resursele oferite prin acestor servicii;  Numărul de persoane direcționate către persoana de contact din cadrul CJRAE

Dosarul de concurs va cuprinde următoarele documente :
 a) formular de înscriere la concurs care conține și declarația de consimțământ privind prelucrarea datelor cu caracter personal; 
b) copia actului de identitate sau orice alt document care atestă identitatea, potrivit legii, aflate în termen de valabilitate (semnată de candidat); 
c) copia certificatului de căsătorie sau a altui document prin care s-a realizat schimbarea de nume, după caz ; d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică; 
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; Modelul orientativ al adeverinței este prevăzut în anexa 3 din HG nr.1336/2022
 f) certificat de cazier judiciar sau, după caz, extrasul de pe cazierul judiciar; 
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; 
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
 i) curriculum vitae, datat și semnat pe fiecare pagină, în format comun european; 
Adeverința care atestă starea de sănătate conține în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii. 
Copiile de pe actele prevăzute la lit. b)—e), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul” de către secretarul comisiei de recrutare si selectie.





 Prin raportare la nevoile individuale, candidatul cu dizabilități poate înainta comisiei de concurs, în termenul prevazut la art.34 din HG nr.1336/2022, propunerea sa privind instrumentele necesare pentru asigurarea accesibilității probelor de concurs.

 Dosarele de concurs se pot depune la sediul primariei comunei Borș, cu sediul în loc.Borș nr.200, județul Bihor, la registratura din cadrul primariei comunei Borș, sau pot fi transmise de candidați prin Poșta Română, serviciul de curierat rapid, poșta electronica (email – primariabors@gmail.com) a instituției publice. 
În situația în care candidații transmit dosarele de concurs prin Poșta Română, serviciul de curierat rapid, poșta electronică a instituției, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise, după caz, sub sancțiunea neemiterii actului administrativ de angajare. 
Transmiterea documentelor prin poșta electronică pe email-ul institutiei: primariabors@gmail.com se realizează în format .pdf cu volum maxim de 1 MB, documentele fiind acceptate doar în formă lizibilă. Nerespectarea prevederilor alineatelor de mai sus, conduce la respingerea candidatului. Lipsa oricarui document din cele enumerate mai sus va duce la respingerea dosarului. 	
Sunt declarați admisi la proba scrisă/interviu candidații care au obținut minimum 50 de puncte, în cazul concursurilor organizate pentru ocuparea funcțiilor contractuale de execuție, respectiv 70 puncte , în cazul concursurilor organizate pentru ocuparea funcțiilor contractuale de conducere după caz. 
Se consideră admis la concursul pentru ocuparea unui post vacant/temporar vacant candidatul care a obținut cel mai mare punctaj dintre candidații care au concurat pentru același post, cu condiția ca aceștia să obțină punctajul minim necesar. 
La punctaje egale are prioritate candidatul care a obținut punctajul cel mai mare la proba scrisă, iar dacă egalitatea se menține, candidații aflați în această situație vor fii invitați la un nou interviu, în urma căruia comisia de concurs va decide asupra candidatului câștigător.
După afișarea rezultatelor obținute la selecția dosarelor, la proba scrisă, interviu, candidații nemulțumiți pot depune contestație în termen de maxim o zi lucrătoare de la data afișării rezultatelor, sub sancțiunea decăderii din acest drept.
Comisia de soluționare a contestațiilor va analiza lucrarea scrisă sau consemnarea răspunsurilor la proba interviu,  doar pentru candidatul  contestatar în termen de maximum o zi lucrătoare de la expirarea termenului de depunere a contestațiilor, iar comunicarea rezultatelor la contestațiile depuse se face prin afișare la sediul UAT comuna Borș-Jud. Bihor,  precum și pe pagina de internet a autorității publice organizatoare a concursului, imediat după soluționarea contestațiilor.

Rezultatele finale se afișează la sediul unității administrativ teritoriale Comuna Borș-Jud. Bihor, precum și pe pagina de internet a autorității publice, în termen de maxim o zi de la expirarea termenului de depunere a contestațiilor, prin specificarea punctajului finalal fiecărui candidat și a mențiunii <<admis>> sau <<respins>>.
Informatii, Loc. Borș nr.200, tel/fax: 0359- 316155,  secretarul comisiei de concurs – d-na Garai Viorica 







Calendarul procedurii de recrutare si selectie

	ACTIVITATEA 
	DATA 
	ORA

	 Publicarea anunțului de concurs 
	09.09.2026
	

	 Data limită de depunere a dosarelor 
	22.09.2026
	15,00

	 Selecția dosarelor 
	23.09.2026-24.09.2026
	15,00

	Afisarea rezultatelor selectiei  dosarelor
	25.09.2026
	15,00

	 Termenul limită de depunere a contestațiilor pentru selecția dosarelor 
	28.09.2026
	15,00

	 Afisarea rezultatelor cu privire la contestatii cu privire la selecția dosarelor 
	29.09.2026
	15,00

	 Desfășurarea concursului- proba scrisă
	01.10.2026
	10,00

	Afisarea rezultatelor proba scrisă
	01.10.2026
	16,00

	Termenul limită pentru depunerea contestațiilor la proba scrisă 
	02.10.2026
	16,00

	 Afisarea rezultatelor cu privire la contestatii proba scrisă 
	05.10.2026
	16,00

	Desfășurarea concursului- proba interviu
	06.10.2026
	10,00

	Afisarea rezultatelor proba interviu
	06.10.2026
	16,00

	Termenul limită pentru depunerea contestațiilor la proba interviu
	07.10.2026
	16,00

	 Afisarea rezultatelor cu privire la contestatii proba interviu
	08.10.2026
	16,00

	Afisarea rezultatelor finale ale concursului
	09.10.2026
	16,00



BIBLIOGRAFIE 
1) Ciolan L., "Învăţarea integrată - fundamente pentru un curriculum transdisciplinar", Editura Polirom, Iaşi, 2008; 
2) Cucoş C., "Pedagogie", Editura Polirom, Iaşi, 2014; 
3) Ulrich, C., "Învăţarea prin proiecte. Ghid pentru profesori", Editura Polirom, Iași, 2016; 
4) Legea învăţământului preuniversitar nr. 198/2023, cu modificările şi completările ulterioare, cu tematica integral;
5) Legea nr. 272 din 21 iunie 2004(**republicată**) privind protecția și promovarea drepturilor copilului, cu tematica integral; 
6) H.G. nr.281 din 20 martie 2025 pentru modificarea Hotărârii Guvernului nr.68/2024 privind aprobarea normelor metodologice pentru determinarea costului standard per antepreșcolar/preșcolar/elev pentru finanțarea de bază a unităților de învățământ preuniversitar de stat;
7) OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, cu modificările şi completările ulterioare; - cu tematica integral;





8) Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei.- cu tematica integral.
 TEMATICĂ 
Învățarea integrată – fundamente pentru un curriculum transdisciplinar Pedagogie;
 Învățarea prin proiecte Ghid pentru profesori.

